
Konkursi „Narva Ettevõtja 2021” välja kuulutamine,
Konkursikomisjoni moodustamine
1. Asjaolud ja menetluse käik

Eesmärgiga toetada ettevõtluse aktiivsust, tõsta linlaste huvi ettevõtluse vastu Narva linnas, kujundada positiivset ühiskondlikku suhtumist ettevõtlusse ja selle väärtustamist, tunnustada Narva kohaliku omavalitsuse poolt Narva edukamaid ettevõtjaid Narva Linna Arenduse ja Ökonoomika Amet korraldab konkursi “Narva Ettevõtja 2021”.

Konkursikomisjoni moodustamine on vajalik konkursi „Narva Ettevõtja 2021” korraldamisega seotud küsimuste lahendamiseks. Konkursi kategooriad määrab Konkursikomisjon. Komisjoni koosseisu kandidaatidelt on saadud komisjoni liikmeks olemise nõusolek. 

2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Narva linna põhimääruse punkti 5.7.3 alusel moodustatakse ajutisi komisjone linnavalitsuse korraldusega. Ajutise komisjoni tegevus lõpeb ülesande täitmisega.

Komisjon juhindub oma töös Narva Linnavalitsuse 05.10.2016 määrusest nr 28 kinnitatud „Konkursi "Narva Ettevõtja" läbiviimise korra kinnitamine“ (edaspidi Kord). Vastavalt korra §1 lõikes 1 sätestatule kuulutab konkursi välja Narva Linnavalitsus ning korraldab Narva Linna Arenduse ja Ökonoomika Amet. 
3. Otsus

3.1. Kuulutada välja konkurss “Narva Ettevõtja 2021”. 
3.2. Konkursi taotluste läbivaatamiseks, hindamiseks ja otsuste langetamiseks moodustada konkursikomisjon järgnevas koosseisus:

Ants Liimets

- Narva linnapea, konkursikomisjoni esimees;
Juri Saija
- Narva Linna Arenduse ja Ökonoomika Ameti direktor; 

  konkursikomisjoni esimehe asetäitja;
Jelena Golubeva
- Narva Linnavalitsuse Rahandusameti direktor;

Anton Pratkunas
- Narva Linnavolikogu liige, SA Ida-Viru Ettevõtluskeskuse ettevõtluskonsultant;

Larissa Šabunova
- ettevõtja;

Aleksandr Brokk
- ettevõtja; 

Ilja Fjodorov

- ettevõtja;

Sergei Nikitin

- ettevõtja;
Vitali Sergejev
- ettevõtja.
4. Rakendussätted

4.1.  Korraldus jõustub seadusega sätestatud korras. 

4.2. Korraldust võib vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisemisest.

